Durim Taçi

Durim Taçi shkrimtar shqiptar, fitues i Çmimit Kombëtar të Letërsisë për tregimin në vitin 2021 me vëllimin "Nga një derë tjetër", ka lindur në  Gramsh në 15 gusht 1964. Ai la Tiranën në vitin 2000, ku pat punuar si skenarist, gazetar dhe në fund si specialist i botimeve në Ministrinë e Kulturës dhe jetoi në Bergamo me familjen deri në prill të vitit 2024. Aktualisht  punon në Akademinë e Shkencave, Qendra e Studimit të Arteve . Veç formimit në filologji e kinematografi në Tiranë, ka studiuar filozofi në Milano, ku ka frekuentuar rrethet filozofike, i ftuar shpesh edhe në cilësinë e relatorit. Është angazhuar gjithashtu edhe si anëtar i Shoqatës Vullnetare “Orobica Ambiente”, e cila merret me kujdesin dhe ruajtjen e mureve veneciane të Bergamos, të mbrojtura nga UNESCO. Durim Taçi është përkthyes i mbi gjashtëdhjetë titujve letrarë në gjuhën shqipe nga italishtja dhe anglishtja, sikurse edhe i mjaft autorëve shqiptarë në italisht. Është edhe vetë autor i shumë librave; shkrimtar dygjuhësh, italisht e shqip.

 Botime 
 Botime të krijimtarisë në gjuhën shqipe 
 'Pa fjalën e fundit', tregime, Onufri, 2025
 'Lakimi', roman, Botimet Living, 2024
 ‘Liqeni në mes të detit’, roman, Uet Press, Tiranë 2022
“Nga një derë tjetër”, tregime, Botimet Fishta, Tiranë 2021
“Një prani në ikje”, roman, Botimet Fishta, Tiranë 2020
“Extra Time, vetja jote e dytë” botimet Fishta, Tiranë 2019
“Shtatë rrëfime, një vakì”, tregime, “Toena”, Tiranë
“Ngujimi i Presidentit” – roman, “Shkupi”, Maqedoni 2008
“Vdekja e Fundit” – roman, “Toena”, Tiranë 2009
“Fjalor i Kritikës Moderne” – përkthim e përshtatje, “Toena”, Tiranë 2000
“Gratë e Diellit” – roman, botues “Fishta” Shkodër 1998
“Fotografi i Shkretëtirës” – vëllim me tregime e prozë të shkurtër, botues “Arbëria” Tiranë 1996 
Botime të krijimtarisë në gjuhën italiane 
“Da un’altra porta”, racconti, Besa Muci  Editore 2023
“Una presenza che sfugge”, romanzo, Lubrina Editore, Bergamo 2021
‘Extra Time, la tua seconda persona”, roman, Mimesis Edizioni, Milano 2020
‘Codice Kanun’, roman, Edizioni d’este, Milano, nderuar me çmimin ndërkombëtar ‘Montefiore’ nën titullin fillestar ‘L’inviato’ 2016
Il primissimo Zanichelli dell'accoglienza (Fjalor italisht-shumëgjuhësh – hartues i fjalësit shqip, botues Zanichelli (Itali) 2007

Kategoria:Biografi shqiptare
Kategoria:Shkrimtarë shqiptarë
Kategoria:Njerëz që jetojnë
Kategoria:Lindje 1964
Kategoria:Njerëz nga Gramshi